Die Austin-Ball A.F.B.1 is 'n enkelsitplek, dubbeldekker Britse vegvliegtuig wat tydens die Eerste Wêreldoorlog ontwikkwel maar nooit vervaardig was nie. Slegs een prototipe is gebou. Die navorser J.M. Bruce het in 1965 in sy boek War Planes of the First World War - Vol One bewys dat die bobaasvlieënier Albert Ball nie verantwoordelik was vir die ontwerp nie maar slegs as raadgewer opgetree het. Die ontwerp was eers voltooi laat in 1916. Die ontwikkeling van die Austin-Ball A.F.B.1 was 'n privaat onderneming deur Austin Motor Co. en tydens 'n besoek van Albert Ball aan die fabriek het hy ingestem om op te tree as raadgewer. Daarna het hy ook 'n groot rol gespeel om Brigadier-Generaal Sefton Brancker, van die Oorlogkantoor, te oorrreed om twee prototipes te bestel. Ongelukkig vir Ball het hy nooit die A.F.B.1 in aksie gesien nie omrede hy op 7 Mei 1917 sterf tydens 'n missie. Die eerste prototipe het eers in Julie 1917 gevlieg. Die resultate was belowend met betrekking tot spoed en klimvermoë maar daar was probleme met die draai en rol vermoë van die vliegtuig. Die prototipe was aangedryf deur 'n 200 perdekrag Hispano-Suiza motor.